polyglot-tagger/wikipedia-language-snippets-filtered huggingface dataset:
தேசிய நவீன கலைக்கூடம் அனைத்து தேசிய விடுமுறை நாள்கள் மற்றும் திங்கட்கிழமை தவிர பிற நாட்களில் பார்வையாளர்களுக்காகத் திறந்திருக்கும். இந்த கலைக்கூடத்தினை காலை 11.00 மணி முதல் மாலை 6.00 மணி வரை பார்வையிடலாம். 2.00 மணி நேரத்திலிருந்து 3.00 மணி நேரத்திற்குள் இங்குள்ள காட்சிப்பொருள்களைக் காணமுடியும். 12 வயது வரையிலான குழந்தைகளுக்கு அனுமதி இலவசம். வயதிற்கான அடையாள அட்டை காண்பிக்கப்பட வேண்டும். இந்த கலைக்கூடத்தைப் பார்வையிட உள்ளூர் பார்வையாளர்கள் ரூ.20உம், வெளிநாட்டுப் பார்வையாளர்கள் ரூ.500உம் செலுத்த வேண்டும்.
தேசிய நவீன கலைக்கூடத்தின் துவக்கமானது பல்வேறு சிற்பங்களின் கண்காட்சியைக் கொண்டு அமைந்திருந்தது. மிகப் புகழ் பெற்ற சிற்பிகளான டி.பி.ராய் சௌத்தரி, ராம்கிங்கர் பைஜ், சங்கோ சவுத்ரி, தன்ராஜ் பகத், சர்பாரி ராய் சௌத்தரி உள்ளிட்ட கலைஞர்கள் இந்த நிகழ்ச்சியில் கலந்து கொண்டனர். இந்த நிகழ்ச்சிக்கு தேசிய நவீன கலைக்கூடத்தின் முதல் காப்பாளரான ஹெர்மன் கோய்ட்ஸ் ஏற்பாடு செய்திருந்தார். ஒரு பிரபல ஜெர்மன் கலை வரலாற்றாசிரியரான கோய்ட்ஸ் முன்பு பரோடா அருங்காட்சியகத்தை அமைப்பதற்கு பொறுப்பேற்ற பெருமை உடையவர் ஆவார்.
தேசிய நவீன கலைக்கூடம் இந்தியாவில் மகாராஷ்டிர மாநிலத்தில் மும்பையில் 1996 ஆம் ஆண்டில் பொதுமக்கள் பார்வைக்காகத் திறந்து வைக்கப்பட்டது. இங்கு பிரபலமான கலைஞர்கள், சிற்பிகள் மற்றும் வெவ்வேறு நாகரிகங்களைச் சேர்ந்த பல்வேறு காட்சிப்பொருள்கள் காட்சிக்கு வைக்கப்பட்டுள்ளன. இந்த கலைக்கூடம் கொலாபாவில் உள்ள எம்.ஜி.சாலையில் ரீகல் சினிமாவுக்கு அருகிலுள்ள கோவாஸ்ஜி ஜஹாங்கிர் ஹாலில் கோட்டைப் பகுதியில் அமைந்துள்ளது.
தேசிய நவீன கலைக்கூடத்தின் காட்சிக்கூடங்கள் இந்திய அரசாங்கத்தின் பண்பாட்டுத் துறையின் துணை அலுவலகமாக நடத்தப்பட்டு நிர்வகிக்கப்பட்டு வருகிறது, மேலும் காட்சிக்கலை மற்றும் பிளாஸ்டிக் கலைத் துறையில் சுமார் 1857 ஆம் முதல் கடந்த நூற்று ஐம்பது ஆண்டுகளில் கடந்து வரும் கலை வடிவங்கள் இங்கு காட்சிக்கு வைக்கப்பட்டுள்ளன.
தேசிய நவீன கலைக்கூடத்தில் பாப்லோ பிக்காசோவின் படைப்புகளின் தொகுப்பு மற்றும் எகிப்திய கலைப்பொருட்கள் மம்மிகள் மற்றும் சிலைகள் ஆகியவை காட்சிக்கு வைக்கப்பட்டுள்ளன.
பண்டைய சயாம் ; தாய்: ื) என்பது தாய்லாந்து, பாங்பூ , சமுத் பிரகான் ; எனும் இடத்தில் அமைந்துள்ள திறந்தவெளி அருங்காட்சியகப் பூங்காவாகும். இது லெக் விரியாபந்த் என்பவரால் கட்டப்பட்டது; மற்றும் தாய்லாந்தின் வடிவத்தில் 200 ஏக்கர்கள் நிலப்பரப்பில் கட்டப்பட்டுள்ளது.
பண்டைய சயாம் உலகின் மிகப்பெரிய வெளிப்புற அருங்காட்சியகம் என்று அழைக்கப் படுகிறது. சாமுத் பிரகான் மாநிலத்தில் உள்ள முதலைப் பண்ணைக்கு அருகில், 320 ஹெக்டேர் நகரம் தாய்லாந்தின் புகழ்பெற்ற நினைவுச் சின்னங்கள் மற்றும் கட்டடக்கலை ஈர்ப்புகளின் 116 கட்டமைப்புகளைக் கொண்டுள்ளது.
பண்டைய சியாமின் அடிப்படைகள் ஏறக்குறைய தாய்லாந்து னாட்டின் வரைப்பட வடிவத்துடன் ஒத்திருக்கின்றன, நினைவுச் சின்னங்கள் அவற்றின் சரியான இடங்களில் புவியியல் ரீதியாக அமைந்துள்ளன. சில கட்டிடங்கள் ஏற்கனவே உள்ள அல்லது முந்தைய தளங்களின் வாழ்க்கை அளவிலான பிரதிகளாக இருக்கின்றன; மற்றவை அளவிடப்பட்டுள்ளன.
பண்டைய நகரத்தை நிறுவுவது குறித்து லெக் ஆராய்ச்சி செய்யத் தொடங்கினார். பல பழங்காலத் தளங்கள் சிதைந்து கிடப்பதை அவர் கண்டறிந்தார். ஆகவே, பண்டைய நகரத்தின் கருத்தை ஒரு சுற்றுலா ஈர்ப்பாகவும், நிதானமாகவும் இருந்து கல்வி நோக்கத்திற்காக திறந்தவெளி அருங்காட்சியகமாக மாற்றினார்.
லெக் பண்டைய நகரத்திலும், பட்டாயாவில் உள்ள துரூத் சரணாலயத்திலும் , சமுத் பிரகானில் உள்ள எராவன் அருங்காட்சியகத்திலும் தொடர்ந்து கலைப் படைப்புகளை உருவாக்கினார். நவம்பர் 17, 2000; தன் வாழ்நாளின் இறுதி வரை சேவைப் பணிகளில் ஈடுபட்டார்.
லெக் விரியாபந்த் சிறுவயதில் இருந்தே கலையில் ஆர்வம் கொண்டிருந்தார். அதுவே அவரைப் பண்டைய நகரத்தை நிறுவத் தூண்டியது. ஆரம்பத்தில், ஒரு தாய்லாந்து வரைப்பட வடிவிலான குழிப்பந்தாட்ட மைதானத்தை உருவாக்க விரும்பினார்.
அங்கு முக்கியமான தேசிய பண்டைய தளங்களின் மாதிரி படைப்புகள் வைக்கப்பட்டன. இது சுற்றுலா மற்றும் கல்வி நோக்கங்களுக்காக மட்டுமே சேவை செய்வதை நோக்கமாகக் கொண்டது.
பர்பியூரைல் ஆல்ககால் ஆல்கின்கள் மற்றும் ஆல்கைன்களுக்குரிய டையீல்சு ஆல்டர் வினை உள்ளிட்ட எலக்ட்ரான் நாட்ட வேதிவினைகளில் பங்கேற்கிறது. ஐதராக்சிமெத்திலேற்ற வினையின் மூலம் இது 1,5-பிசு பியூரான் என்ற சேர்மத்தைக் கொடுக்கிறது. . நீராற்பகுப்பு அடைந்து பர்பியூரைல் ஆல்ககால் லெவலினிக் அமிலத்தை அளிக்கிறது. அமிலங்கள், மற்றும் வினையூக்கிகளுடன் சேர்த்து சூடுபடுத்துவதால் பர்பியூரைல் ஆல்ககால் பலபடியாக மாறி பாலி என்ர பிசினாக மாறுகிறது. பர்பியூரைல் ஆல்ககால் ஐதரசனேற்றம் அடைந்து ஐதராக்சிமெத்தில் வழிப்பெறுதியான டெட்ரா ஐதரோபியூரனையும் 1,5-பெண்டன் டையோலையும் ஃபர்ஃபுரில் ஆல்கஹால் ஹைட்ரஜனேற்றம் டெட்ராஹைட்ரோஃபுரான் மற்றும் 1,5-பென்டேண்டையோலையும் கொடுக்கிறது.
பர்பியூரைல் ஆல்ககால் என்பது 562 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். பியூரான் சேர்மத்தில் ஐதராக்சி மெத்தில் குழு பதிலீடு செய்யப்பட்ட கரிமச் சேர்மம் என்று இச்சேர்மம் வகைப்படுத்தப்படுகிறது. பர்பியூரைல் ஆல்ககால் ஒரு நிறமற்ற திரவமாகும், ஆனால் நாட்பட்ட மாதிரிகள் பிசின் நிறத்தில் தோன்றும். பர்பியூரைல் ஆல்ககால் 170 பாகை செல்சியசு வெப்பநிலையில் கொதிக்கிறது. மங்கலாக எரியும் வாசனையையும் கசப்பான சுவையையும் இச்சேர்மம் கொண்டுள்ளது. நீரில் நிலைப்புத்தன்மை இல்லாமல் கலக்கும் இயல்புடையதாகவும் ஆனால் பொதுவான கரிம கரைப்பான்களில் கரையக்கூடியதாகவும் உள்ளது .
பர்பியூரைல் ஆல்ககால் இராக்கெட்டு எரிபொருளாகப் பயன்படுத்தப்படுகிறது, புகையும் வெள்ளை நைட்ரிக் அமிலம் அல்லது புகையும் சிவப்பு நைட்ரிக் அமிலம் போன்ற ஆக்சிகரணிகளுடன் தொடர்பு கொண்டவுடன் இச்சேர்மம் உடனடியாகவும் ஆற்றலுடனும் பற்றவைக்கிறது.இத்தகைய உடனடி தீப்பற்றும் எரிபொருளின் பயன்பாடு இராக்கெட்டுகளில் ஒரு பற்றவைப்பான் தேவையைத் தவிர்க்கிறது. 2012 ஆம் ஆண்டின் பிற்பகுதியில், சிபெக்ட்ரா, என்ற இராக்கெட் இயந்திரத்தில் புகையும் வெள்ளை நைட்ரிக் அமிலத்தை ஆக்சிகரணியாகப் பயன்படுத்தி பர்பியூரைல் ஆல்ககால் எரிபொருளை கோபன்னேகன் துணை சுற்றுவட்டப்பாதையில் சோதனை செய்யப்பட்டது.
குறைந்த மூலக்கூறு எடை காரணமாக, பர்பியூரைல் ஆல்ககால் சேர்மத்தால் மரத்தின் செல்களை செறிவூட்ட இயலும். அங்கு வெப்பம், கதிர்வீச்சு மற்றும் வினையூக்கிகள் அல்லது கூடுதல் வினைகள் மூலம் இது பலபடியாக்கப்பட்டு மரத்துடன் பிணைக்கப்படலாம். வினைக்குட்பட்ட மரம், ஈரப்பதம்-பரிமாண நிலைத்தன்மை, கடினத்தன்மை மற்றும் சிதைவு மற்றும் பூச்சி எதிர்ப்பு போன்ற செயல்களில் மேம்படுத்தப்படுகிறது. வினையூக்கிகளில் துத்தநாக குளோரைடு, சிட்ரிக், பார்மிக் அமிலம் மற்றும் போரேட்டுகள் ஆகியவை அடங்கும்.
இந்த பலபடிகள் செயற்கைப் பலபடிகள் தயாரிப்பு , சிமென்ட்டுகள், ஒட்டும் பசைப் , பூச்சுகள் மற்றும் வார்ப்பு பிசின்கள் போன்றவற்றில் பயன்படுத்தப்படுகின்றன . பலபடியாக்கல் என்பது அமிலம் வினையூக்கிய பல்லொடுக்கத்தை உள்ளடக்கியதாகும். பொதுவாக கருப்பு குறுக்கு-இணைப்பான தயாரிப்பை இது அளிக்கிறது. மிகவும் எளிமையான பிரதிநிதித்துவ வினை கீழே காட்டப்பட்டுள்ளது.
பர்பியூராலை ஐதரசனேற்றம் செய்வதன் மூலம் தொழிற்சாலைகளில் பர்பியூரைல் ஆல்ககால் உற்பத்தி செய்யப்படுகிறது. கரும்பு சர்க்கரை உற்பத்தியில் உண்டாகும் கழிவு , மக்காளச் சோள எச்சம் போன்ற தேவையில்லாததால் கழிக்கப்பட்ட உயிரினத் தொகுதியிலிருந்து பர்பியூராலும் உற்பத்தி செய்யப்படுகிறது. எனவே இதன் அடிப்படையில் பர்பியூரைல் ஆல்ககாலை ஒரு பசுமை வேதிப்பொருள் என்று கருதலாம்.
அழகான இயற்கைப் பொருள்களைக் கண்டு உண்டாகும் இன்ப உணர்ச்சிக்குக் காரணம், அப்பொருள்கள் நன்மை பயக்கும் சூழ்நிலைப் பொருள்களா இருப்பதாகவோ அல்லது இன்பந் தரும் நிகழ்ச்சிகளுடன் தொடர்புடையனவாகவோ அல்லது அப்பொருள்களிடம் உண்டாகும் ஒற்றுமை உணர்ச்சியாகவோ இருக்கலாம். ஒரு பொருளுடன், ஒற்றுமை உணர்ச்சி உண்டாவதே, கலைப்பொருள்களை உண்டாக்குவதற்கும் துய்ப்பதற்குமான உளநிலையின் அடிப்படையாகும். சில உளவியலார்கள் அழகு அனுபவத்துக்கு இதனி னும் அடிப்படையான காரணம் உண்டா என்று ஆராய முயன்றுளர். பிராய்டு என்பவரின் அடிச்சுவட்டைப் பின்பற்றும் உளப்பகுப்பியலார் கலையை உண்டாக்குவதற்கும் துய்ப்பதற்கும் அடிநிலையாகவுள்ளது பால், உந்தலே என்று கூறுகிறார்கள்.
சோதனை உளவியலார்கள் அழகைப் பற்றிச் செய்துள்ள சோதனைகள், தனி நிறங்களைத் தேர்தல், நிறங்களைச் சேர்த்தல் போன்றவற்றைப் பற்றியனவாகும். நிறங்கள் தேர்ந்தெடுப்புப் பற்றிய சோதனைகளிலிருந்து, தேர்கின்ற உளவகை நான்கு என்பது தெரியவருகிறது. அறிவுவகை : எந்த நிறம் பொருந்தும் என்று ஆராய்தல், உடலியல்வகை : நிறங்களைக் கண்டு மகிழ்தல், சோர்தல் போன்ற நிலைமை அடைதல், சேர்க்கை வகை : இன்ப நிகழ்ச்சியுடனோ, துன்ப நிகழ்ச்சியுடனோ நிறங்களைத் தொடர்புறுத்தல், ஐக்கியவகை : நிறங்களை மனித குணங்களுடன் தொடர்புறுத்தல். இந்தச் சோதனை முடிவுகளை ஓவியத்தையும், இசையையும் கொண்டு செய்யும் சோதனைகள் வலியுறுத்துகின்றன.
அமெரிக்க உளவியலார் கார்ல் சீஷோர் என்பவர் இசையைப் பயில்வதற்கும், நுகர்வதற்கும் வேண்டிய அடிப்படையான புலன் ஆற்றல்களை அளந்து அறிவதற்கானச் சோதனைகளை வகுத்துள்ளார். ஆயினும் கலை ஆக்கத்துக்கும், அனுபவத்துக்கும் புலன் ஆற்றல்களைவிட, உருவக் காட்சி ஆற்றலே மிகவும் இன்றியமையாதது என்று, இப்பொழுது அறியப்பட் டிருக்கிறது. இன்னிசையை உணர்வதற்குச் சுருதிக்கும், சுரத்திற்குமுள்ள வேறுபாட்டை அறியும் ஆற்றலைவிட, இவை அனைத்தும் ஒன்றுபட்டு, ஓர் இசைவடிவை உண்டாக்குகின்றன, என்று காணும் ஆற்றலே தேவையாகும். இதுதான் அழகியல் உளவியலுக்கு, கெசுட்டால்டு உளவியல் செய்துள்ள சேவையாகும்.
அழகியல் உளவியல் மக்கள் சில இயற்கைக் காட்சிகளையும், பாடல்களையும், ஓவியங்களையும், சிற்பங்களையும், அழகானவை என்று எண்ணி, அதன் காரணமாக, மகிழ்ச்சியடைந்து, அழகு அனுபவம் என்பதைப் பெறுகின்றனர். இந்த அனுபவங்களை வாயால் வருணிக்கவோ, உள்முகப் பார்வையால் பாகுபடுத்திப் பார்க்கவோ முடியாது. அவைகளின் இயல்பையும், காரணத்தையும் ஆராய்ந்து, அறிய உளவியலார் முற்படுகின்றனர்.
மனத்தின் மூன்று அமிசங்களில் ஒன்றாகிய 'அறிதல்' என்பதன் ஆராய்ச்சி செய்த பிரிட்டிஷ் உளவியலாளரான, சுபியர்மன், பொருள்களிடையேயுள்ள தொடர்பு களைக் கண்டுபிடிப்பது ' அறிதல்' என்பதில் மிகவும் முக்கியமாயிருத்தலால், அறிதலும் ஆக்கச் செயலே என்றும், அதனால் பொருத்தமில்லாத தொடர்புகளை நீக்கிவிட்டு, பொருத்தமான தொடர்புகளைக் காண்பதே, கலை ஆக்கத்துக்கும், அனுபவத்துக்கும் அடிப்படை என்றும் கூறுகிறார்.
1,4-டையாக்சேன் என்பது 482 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இதை 1,4-ஈராக்சேன், 1,4-ஈரொட்சேன், டையெத்திலீன் ஈதர், டையெத்திலீன் டையாக்சைடு என்று பல பெயர்களால் அழைக்கிறார்கள். பல்லினவளைய கரிமச் சேர்மமாக கருதப்படும் இது ஓர் ஈதர் என வகைப்படுத்தப்படுகிறது. நிறமற்றும் டை எத்தில் ஈதர் போல இனிமையான மணமும் கொண்டிருக்கிறது. 1,2-டையாக்சேன், 1,3-டையாக்சேன் மாற்றியன்கள் அரிதாகத் தோன்றும் காரணத்தால் 1,4-டையாக்சேனை பொதுவாக டையாக்சேன் என்று குறிப்பிடுவார்கள்.
பொதுவாக அலுமினியம் ஒரு செயலற்ற ஆக்சைடு அடுக்கு மூலம் பாதுகாக்கப்படுகிறது, ஆனால் இந்த அடுக்குகளுக்கு இடையூறு நேரும்போது உலோக அலுமினியம் டிரைகுளோரோயீத்தேனுடன் வினைபுரிந்து அலுமினியம் டிரைகுளோரைடை கொடுக்கிறது, இதன் விளைவாக மீதமுள்ள டிரைகுளோரோயீத்தேன் ஐதரசன் ஆலைடு நீக்கம் அடைந்து வினைலிடின் குளோரைடு மற்றும் ஐதரசன் குளோரைடாக மாற்றப்படுகிறது. டையாக்சேன் அலுமினியம் டிரைகுளோரைடுடன் சேர்ந்து ஒரு கூட்டுசேர் பொருளை உருவாக்குவதன் மூலம் அந்த வினையூக்க வினையை தடுத்துவிடுகிறது.
டையாக்சேன் மூலக்கூறு மையச்சமச்சீர் அமைப்பைக் கொண்டுள்ளது. இதன் பொருள் தொடர்புடைய வளையஎக்சேன்கள் போல இதுவும் நாற்காலி வெளிவடிவ உறுதிப்பாட்டை ஏற்றுக்கொண்டுள்ளது என்பதாகும். இருப்பினும் இதன் உறுதிப்பாடு நெகிழ்ச்சியடையக்கூடியதாக உள்ளது. படகு வெளிவடிவ உறுதிப்பாட்டையும் இதனால் எளிதில் ஏற்றுக் கொள்ள முடியும். உலோக நேர்மின் அயனிகளின் இடுக்கி இணைப்பை இதற்கு உதாரணமாகக் கூறலாம். இரண்டு எத்திலீனாக்சைல் அலகுகள் கொண்ட சிறிய உச்சி ஈத்தர்களை டையாக்சேன் ஒத்திருக்கிறது.
டையெத்திலீன் கிளைக்காலை அமில-வினையூக்கியின் முன்னிலையில் நீர் நீக்க வினைக்கு உட்படுத்தி டையாக்சேன் தயாரிக்கப்படுகிறது. எத்திலீன் ஆக்சைட்டின் நீராற்பகுப்பு வினை மூலம் டையெத்திலீன் கிளைக்கால் பெறப்படுகிறது.
டையாக்சேன் பலவகையான புரோட்டான் வழங்கா கரைப்பானாகப் பயன்படுத்தப்படுகிறது. மை, பசைகள் மற்றும் செல்லுலோசு எசுத்தர்களுக்கு கரைப்பானாக இருப்பதை இதற்கு எடுத்துக்காட்டாகக் கூறலாம். சில வேதிச் செயல்முறைகளில் டெட்ரா ஐதரோபியூரானுக்கு மாற்றாக இது பயன்படுத்தப்படுகிறது. ஏனெனில் அதன் குறைந்த நச்சுத்தன்மையும் அதிக கொதிநிலையும் செல்சியசு அச்செயல் முறைகளுக்கு பயனளிக்கிறது.
ஆக்சிசன் அணுக்கள் லூயிசு-காரம் வகை என்பதால் டையாக்சேனால் பல கனிம சேர்மங்களை கரைக்க முடிகிறது. ஓர் இடுக்கி இணைப்புடன் டை ஈதர் ஈந்தனைவியாகவும் செயல்படுகிறது. கிரிக்கனார்டு வினைகாரணியுடன் வினைபுரிந்து மக்னீசியம் டை ஆலைடுகளை வீழ்படிவாக்குகிறது. இந்த வழியில், டையாக்சேன் சிக்லெங்க் சமநிலையை இயக்க பயன்படுகிறது இருமெத்தில்மக்னீசியம் :.
டை எத்தில் ஈதர் தண்ணீரில் கரையாதது என்றாலும், டையாக்சேன் தண்ணீரில் கலக்கிறது மற்றும் உண்மையில் இதுவொரு நீருறிஞ்சியாகும். நிலையான அழுத்தத்தில், 17.9: 82.1 என்ற விகிதத்தில் நீர் மற்றும் டையாக்சேன் கலவையானது 87.6 செல்சியசு வெப்பநிலையில் கொதிக்கும் ஒரு நேர்மறையான கொதிநிலை மாறிலி கலவையாகும்.
ஆய்வகத்தில் ஒரு கரைப்பானாக டையாக்சேன் பல்வேறு வகையான நடைமுறைப் பயன்பாடுகளைக் கொண்டிருக்கிறது. குளோரினேற்றம் செய்யப்பட்ட ஐதரோகார்பன்களை அலுமினியக் கொள்கலன்களில் கொண்டு செல்வதற்கான நிலைப்படுத்தியாகவும் இது பயன்படுத்தப்படுகிறது.
1980 ஆம் ஆண்டுகளில், உற்பத்தி செய்யப்பட்ட பெரும்பாலான டையாக்சேன் ஒரு நிலைப்படுத்தியாக 1,1,1-டிரைகுளோரோயீத்தேன் சேர்மத்தை அலுமினிய கொள்கலன்களில் சேமிப்பதற்கும் கொண்டு செல்வதற்கும் பயன்படுத்தப்பட்டது.
பந்துலு 1856 ஜனவரி 14 அன்று நெல்லூரில் பிறந்தார்.பின்னர் ராஜமன்றிக்கு குடிபெயர்ந்தார். இவரது தந்தை வீர ராகவ ராவ் தமிழ்நாடு அரசாங்கத்தில் சுங்கத் துறையில் பணியாற்றினார். இவரது தாய் ரங்கம்மா என்பராவார். ஒரு மாணவராக, சுப்பா ராவ் தனது உளவுத்துறை மற்றும் தொழில்துறைக்கு பெயர் பெற்றவர். மெட்ரிகுலேஷன் தேர்வில் தேர்ச்சி பெற்ற பின்னர், சென்னையில் உள்ள கிறித்தவக் கல்லூரியில் சேர்ந்து 1876 இல் இளங்கலை பட்டம் பெற்றார். மூன்று ஆண்டுகளுக்குப் பிறகு இவர் சட்டப் பட்டமும் பெற்றார். சட்டத்தில் தகுதி பெற்ற பிறகு, 1880 இல் ராஜமன்றியில் தனது பயிற்சியை மேற்கொண்டார். ராஜமுந்திரியில், நன்கு அறியப்பட்ட ஆந்திர சமூக சீர்திருத்தவாதியான கந்துகூரி வீரேசலிங்கத்துடன் தொடர்பு கொண்டார். வீரசலிங்கத்தின் இலக்கிய மற்றும் சமூக சீர்திருத்த நடவடிக்கைகளால் சுப்பராவ் ஈர்க்கப்பட்டார். சில ஆண்டுகளில் சுப்பா ராவ் ராஜமன்றியில் ஒரு முன்னணி வழக்கறிஞரானார்.
சுப்பாராவ் உறுதியான ஒரு மிதவாதியாக இருந்தார். இவர் தீவிரவாத செயல்பாட்டாளர்களை ஆதரிக்கவில்லை. அதே நேரத்தில், சுதேசி இயக்கத்தை இவர் ஆதரித்தார், ஏனெனில் அது உள்நாட்டு தொழில்களின் வளர்ச்சியை ஊக்குவித்தது. சி.ஒய் சிந்தாமணியுடன் சேர்ந்து சுதேசியைப் பரப்புவதற்காக கடலோர ஆந்திர மாவட்டங்களில் சுற்றுப்பயணம் செய்தார். பந்துலு 1914 இல் இந்திய தேசிய காங்கிரசின் பொதுச் செயலாளராக தேர்ந்தெடுக்கப்பட்டு, 1917 வரை அந்தப் பதவியில் இருந்தார். ஆந்திர மகாசபை தனது இரண்டாவது அமர்வை 1914 ஏப்ரல் 11 அன்று விசயவாடாவில் நடத்தியபோது, பந்துலு தலைமை தாங்கினார். அதில் சென்னை மாகாணத்தில் தெலுங்கு மொழி பேசும் மக்களுக்காக தனி ஆந்திர மாநிலத்தை கோரினார். இதன் விளைவாக ஆந்திர காங்கிரசு அமைப்பு 22 ஜனவரி 1918 இல் பந்துலுவை அதன் முதல் தலைவராகவும், கொண்டா வெங்கடப்பையா அதன் செயலாளராகவும் கொண்டு உருவானது.
பந்துலு தனது ஆரம்பகாலத்திலிருந்தே அரசியலில் ஈடுபட்டு வந்தார். ராஜமுந்திரி நகராட்சியின் முதல் தலைவராக பணியாற்றியுள்ளார். 1885 இல் மும்பையில் நடைபெற்ற இந்திய தேசிய காங்கிரசின் முதல் அமர்வில் கலந்து கொண்டார். 1892 இல், அவர் தமிழ்நாடு சட்டமன்ற உறுப்பினராக தேர்ந்தெடுக்கப்பட்டார். 1894 இல், கிருட்டிணா மாவட்ட சங்கத்தின் ஆண்டு அமர்வுக்கு தலைமை தாங்கினார். அடுத்த ஆண்டில் கோதாவரி மாவட்ட சங்கத்தை நிறுவினார். 1907 ஆம் ஆண்டு ஜூன் 5 ஆம் தேதி விசாகப்பட்டினத்தில் நடைபெற்ற சென்னை மாகாண மாநாட்டின் ஆண்டு அமர்வுக்கு இவர் தலைமை தாங்கினார்.
சுப்பா ராவ் பத்திரிகை மற்றும் தெலுங்கு இலக்கியங்களில் ஆர்வம் கொண்டிருந்தார். சென்னையில் படிக்கும் போது, 1878 ஆம் ஆண்டில் தனது நண்பர்களான ஜி சுப்ரமணிய ஐயர் மற்றும் எம். வீரரகவாச்சாரியருடன் இணைந்து இந்து பத்திரிக்கையை நிறுவினார். தெலுங்கில் சிந்தாமணி மற்றும் ஆங்கிலத்தில் இந்திய முன்னேற்றம் ஆகிய இரண்டு பத்திரிகைகளையும் இவர் நிறுவினார். சிந்தாமணி ஆண்டு விருதுகளை வழங்குவதன் மூலம் தெலுங்கு புதினங்களை எழுத ஊக்குவித்தார்.
நயாபதி சுப்பா ராவ் பந்துலு இவர் ஒரு இந்திய அரசியல்வாதியும் மற்றும் சமூக ஆர்வலருமாவார். இவர் தமிழ்நாடு சட்டமன்ற உறுப்பினராக பணியாற்றியுள்ளார். 1893 மற்றும் 1909 க்கு இடையில். தி இந்து என்றப் பத்திரிக்கையை நிறுவியர்களில் ஒருவராகவும் இருந்துள்ளார்.
பந்துலு 1940 இன் பிற்பகுதியில் தனது 84 வயதில் இறந்தார். ஜனவரி 1941 இல் தி இந்துவில் வெளிவந்த ஒரு அஞ்சலி நிகழ்ச்சியில், பந்துலு "அற்புதமான உயிர்ச்சக்தி கொண்ட மனிதர்" மற்றும் "தாராளவாத இந்து மதத்தை ஊக்குவிப்பவர்" என்று புகழப்பட்டார்.
நகோன் என்பது இந்திய மாநிலமான அசாமில் உள்ள நகாமோ மாவட்டத்தில் உள்ள ஒரு நகரம் மற்றும் நகராட்சி வாரியம் ஆகும். இது குவஹாத்தியில் இருந்து கிழக்கே 121 கிலோமீட்டர் தொலைவில் அமைந்துள்ளது. இதன் மக்கட் தொகை 147,231 ஆகும். நகோன் நகரம் நகராட்சி வாரியத்தால் நிர்வகிக்கப்படுகிறது. இது நாகோன் நகர்ப்புற ஒருங்கிணைப்பின் கீழ் வருகிறது. இது தற்போது அசாமின் 4 வது பெரிய நகரம் ஆகும். இது குவாஹாட்டி, சில்சார் மற்றும் திப்ருகருக்குப் பிறகு மக்கட் தொகை மற்றும் பரப்பளவு ஆகியவற்றின் அடிப்படையில் நான்காவதாக உள்ளது.
நவீன கல்வி முதன்முதலில் பத்தொன்பதாம் நூற்றாண்டில் மைல்ஸ் ப்ரொன்சன் மற்றும் நாதன் பிரவுன் போன்ற கிறிஸ்தவ மிஷனரிகளால் மாவட்டத்தில் அறிமுகப்படுத்தப்பட்டது. அசாமி இலக்கியத்தில் ஒரு முக்கிய நபரான ஆனந்தரம் டெக்கியல் புக்கான் தனது வாழ்க்கையின் சிறந்த பகுதியை நாகானில் கழித்தார். அசாமிய அறிவுஜீவி குணபிராம் பருவா நகோனில் சுமார் இரண்டு தசாப்தங்களாக பணியாற்றினார்.
நாகோன் வடக்கே சோனித்பூர் மாவட்டம் மற்றும் பிரம்மபுத்ரா நதியால் சூழப்பட்டுள்ளது. தெற்கு எல்லையாக மேற்கு கர்பி அங்லாங் மாவட்டமும் , டிமா ஹசாவ் மற்றும் ஹோஜாய் மாவட்டமும் அமைந்துள்ளது. கிழக்கில் இது கிழக்கு கர்பி அங்லாங் மற்றும் கோலாகாட் மாவட்டத்தால் சூழப்பட்டுள்ளது. மேற்கில் மரிகான் மாவட்டம் அமைந்துள்ளது.
2011 ஆம் ஆண்டு இந்திய மக்கட் தொகை கணக்கெடுப்பின்படி நகோன் நகரத்தின் மக்கட் தொகை 147,231 ஆக இருந்தது. இது அசாமின் மிகப்பெரிய நகரங்களில் ஒன்றாகும். மக்கட் தொகை பெரும்பாலும் பன்முகத்தன்மை கொண்டதாகும். இந்த நகரம் கர்பி , திவா போன்ற பழங்குடி அசாமிய சமூகங்களின் பூர்வீக நகரமாகும்.
பிரம்மபுத்ரா நதியின் துணை நதியான கோலாங் நதி நகோன் வழியாக பாய்கிறது. இது நகரத்தை நகோன் மற்றும் ஹைபர்கான் என இரண்டு வெவ்வேறு பகுதிகளாக பிரிக்கிறது.
மரிக்கலோங், பொட்டகலாங், ஹரிபங்கா, ஜொங்கல்பலாஹு, சமகுரி, கட்டங்கா உரிகடங் மற்றும் நவ்பங்கா உள்ளிட்ட பல நீர் நிலைகள் இந்த மாவட்டத்தில் உள்ளன.
அலுவல்ரீதியாக 1945 பிப்ரவரி 28 ஆம் நாள் சர் ஆர்தர் ஹோப் என்ற மெட்ராஸ் ஆளுநர் முன்னிலையிலும் பேரர் இளவரசர் முன்னிலையிலும் தொடங்கிவைக்கப்பட்டது. ஆனால் அரசியல் மற்றும் தொழில்நுட்ப இடர்களால் 1949 ஜனவரி வரை பணிகள் தொடங்கவில்லை. மோக்சகுண்டம் விசுவேசுவரய்யா தலைமையில் இரு மாநில பொறியாளர்கள் கூடி அணை கட்டுமானத்தின் நீர் பங்கீடு குறித்து விவாதித்து உறுதி செய்தனர்.
புத்ததேவா போஸ் 1908 நவம்பர் 30 அன்று பிரித்தானிய இந்தியாவின் வங்காள மாகாணத்தின் கொமிலா மாவட்டத்தில் பிறந்தார். இவரது மூதாதையர் வீடு பிக்ராம்பூர் பிராந்தியத்தில் உள்ள மல்கானகர் கிராமத்தில் இருந்தது. இவரது தந்தையின் பெயர் பூதேப் சந்திரபோசு மற்றும் தாயின் பெயர் பினாய் குமாரி என்பதாகும். இவர் பிறந்த சில மணிநேரங்களிலேயே இவரது தாயார் இறந்துவிட்டார். இவரது தந்தை சில ஆண்டுகளுக்குப் பிறகு மறுமணம் செய்து கொண்டார். புத்ததேவாவை அவரது தாய்வழி தாத்தா மற்றும் பாட்டியான சிந்தாகரன் சின்கா மற்றும் சுவர்ணலதா சின்கா ஆகியோர் வளர்த்து வளர்த்தனர். கோமிலா மற்றும் நவகாளி ஆகிய இடங்களில் உயர்நிலைப் பள்ளிப் படிப்பை படித்தார். பின்னர் டாக்காவில் உள்ள டாக்கா கல்லூரிப் பள்ளியில் பயின்றார். 1925 இல் மெட்ரிகுலேசன் தேர்வில் தேர்ச்சி பெற்றார். இடைநிலை தேர்வில் இரண்டாம் இடத்தைப் பெற்றார். இவரது ஆரம்பகால வாழ்க்கை டாக்காவுடன் தொடர்புடையது. அங்கு இவர் 47 புராண பல்தானில் ஒரு எளிய வீட்டில் வசித்து வந்தார்.
புத்ததேவா போஸ் புத்ததேப் போசு என்றும் அழைக்கப்படும் இவர் ஓர் 20 ஆம் நூற்றாண்டின் வங்காள மொழி எழுத்தாளராவார். கவிஞர் என்று அடிக்கடி குறிப்பிடப்படும் இவர், கவிதைகளைத் தவிர புதினங்கள், சிறுகதைகள், நாடகங்கள் மற்றும் கட்டுரைகளை எழுதிய பல்துறை எழுத்தாளராவார். இவர் தனது காலத்தின் செல்வாக்கு மிக்க விமர்சகராகவும் மற்றும் ஆசிரியராகவும் இருந்தார். வங்காளக் கவிதைகளில் நவீனத்துவத்தை அறிமுகப்படுத்திய ஐந்து கவிஞர்களில் ஒருவராக இவர் அங்கீகரிக்கப்படுகிறார். இரவீந்திரநாத் தாகூருக்கு பிறகு, வங்காள இலக்கியத்தில் இன்னும் பல்துறை திறமையானவர்கள் உருவாகவில்லை என்றும் கூறப்படுகிறது.
தாகூருக்கு பிறகு இலக்கிய ஆளுமை என்று வங்காள இலக்கிய வட்டாரங்களில் தோன்றவில்லை என்றாலும், புத்ததேவா போசு ராத் பரே ப்ரிஷ்டி என்ற தடை செய்யப்பட்ட புதினத்தால் பெரும் புகழ் பெற்றார். இது ஒரு முக்கோணக் காதலைச் சித்தரித்தது, இது மனித உறவுகளில் பாலினத்தை ஒரு முக்கிய பங்கை வெளிப்படையாக அனுமதித்தது. இறுதியில், உயர்நீதிமன்றம் இந்தக் குற்றச்சாட்டுகளிலிருந்து அப்புதினத்தை விடுவித்தது. ராத் பரே ப்ரிஷ்டி கிளின்டன் பி. சீலி என்பவரால் "ரெயின் த்ரோ தி நைட் என்ற தலைப்பில் மொழி மாற்றம் செய்யப்பட்டது .
கீழே குறிப்பிடப்பட்ட முறையான அங்கீகாரம் தவிர, பிபி 20 ஆம் நூற்றாண்டின் வங்காளா இலக்கியத்தின் மிக முக்கியமான இலக்கிய ஆளுமைகளில் ஒன்றாக இருந்தார். 20 ஆம் நூற்றாண்டின் முற்பகுதியில் வங்காள நவீனத்துவத்தை உருவாக்க வந்த கவிஞர்களின் தொகுப்பில் புத்ததேப் மைய நபராக ஆனார்.
புத்ததேவா போசு தனது வசன நாடகமான தபஸ்வி-ஓ-தரங்கினிக்காக 1967 ஆம் ஆண்டில் சாகித்ய அகாதமி விருதைப் பெற்றார். 1974 இல் ஸ்வகடோ பிடே படத்திற்காக ரவீந்திர புரஸ்காரைப் பெற்றார். மேலும் 1970 இல் பத்ம பூசண் வழங்கி கௌரவிக்கப்பட்டார்.
ஒரு கட்டிடக் கலைஞரின் மகனான, ஓ'நீல் நியூ சவுத் வேல்ஸின் கார்ல்டனில் பிறந்தார்.அவரது தாய்மாமன் ரான் காம்பியன் சிட்னி கிரேடு கிரிக்கெட்டில் உள்ள க்ளெப் சங்கத்தில் விளையாடினார். ஓ'நீல் தனது மாமாவுடன் ஏழு வயதிலிருந்து துடுப்பாட்டம் விளையாடச் சென்றார், ஒவ்வொரு அமர்வின் முடிவிலும் மட்டையாட்டத்திற்கான பயிற்சி அவருக்கு வழங்கப்பட்டது. பெக்ஸ்லி ஆரம்ப பள்ளியில், துடுப்பாட்டம் இல்லாததால் இவருக்கு துடுப்பாட்டம் விளையாட வாய்ப்பு இல்லாமல் போனது. கோகரா இடைநிலை உயர்நிலைப் பள்ளிக்குச் சென்று, ஓ'நீல் ஒரு ஆசிரியரின் அனுமதி இன்றி துடுப்பாட்டம் விளையாடினார். அந்த ஆசிரியர் இவரை தடகளத்தினை தேர்வு செய்யுமாறு கூறினார்.
அவரது மாமாவின் வழிகாட்டுதலின் கீழ், ஓ'நீல் சிட்னி கிரேடு போட்டியில் செயின்ட் ஜார்ஜ் துடுப்பாட்ட சங்கத்தில் சேர்ந்தார். சில காலத்திற்குப் பிறகு 16ஆம் வயதில் முதல் லெவன் அணியில் விளையாடினார். அவரது திறனை உணர்ந்த கிளப்பின் தேர்வாளர்கள், படிவத்தைப் பொருட்படுத்தாமல், அவர் முழு ஆண்டிலும் விளையாடுவார் என்று அவருக்குத் தெரிவித்தனர்.இவர் 7 ஆட்டப் பகுதிகளில் 108 ஓட்டங்கள் எடுத்தார். அடுத்த ஆண்டில் 15 போட்டியில் 12 முரை இவர் எல். பி. டபிள்யூ முறையில் ஆட்டமிழந்தார்.
மேற்கு ஆஸ்திரேலியா ஒருங்கிணைந்த லெவன் அணியில் 1958–59 ஆண்டின் தொடக்கத்தில் பெர்த்தில் சுற்றுப்பயணம் மேற்கொண்ட இங்கிலாந்துத் துடுப்பாட்ட அணிக்கு எதிரான போட்டியில் இவர் தேர்ந்தெடுக்கப்பட்டார். போட்டிக்கு முன்பு, ஓ'நீல் ஊடகங்களால் விமர்சிக்கப்பட்டார். அந்தப் போட்டியில் இவர் 67 ஓட்டங்களை விட்டுக் கொடுத்து2 இழப்புகளைக் கைப்பற்றினார்.
சண்டி அல்லது சண்டிகா என்பவர் ஒரு இந்து பெண் தெய்வம் ஆவார். சண்டிகா பார்வதியின் ஒரு வடிவம். இவர் பிரம்மத்தின் மொத்த ஆற்றலைக் குறிக்கிறார். தீமைகளை அழிக்க வெளிப்பட்ட பார்வதியின் சக்திவாய்ந்த, திகிலூட்டும் வடிவம் சண்டிகா. கோபத்தின் காரணமாக சண்டிகா வடிவம் மிகவும் மூர்க்கமானதாகவும் அணுக முடியாததாகவும் உள்ளதாக கூறப்படுகிறது. தீய செயல்களை இவர் பொறுத்துக்கொள்ள மாட்டார். தீய செயல்களைப் பிடிக்காது, தீய செயல்களை புரிபவரைக் கண்டு மிகவும் கோபப்படுபவர். இவர் தீய செயல்களை செய்தவர்களை இரக்கமின்றி தண்டிப்பார் எனப்படுகிறது. இவருடைய கோபம் தேவி மகாத்மியத்தில் வெளிப்படுகிறது. ஏழு வயது சிறுமி சமஸ்கிருத வசனங்களில் சண்டிகா என்றும் அழைக்கப்படுகிறார்.
"மகாபாரத காவியத்துக்கு பிற்காலத்திலும், ஹரிவம்சத்திலும் தெய்வங்களுக்கான பாடல்களிலும் பிராமண பக்தி வாழ்க்கையிலும் பெண் தெய்வங்களுக்கு முக்கியத்துவம் அதிகரித்துவருவதை வெளிப்படுத்துகின்றன. . தேவி-மகாத்மியத்தில் தெய்வீக பெண்மையின் மறுபிரவேசம் பல நூற்றாண்டுகால போக்குகளின் உச்சக்கட்டமாகவும் இருந்தது. "
மைகாரின் நிலத்தின் அடியில் சுண்ணாம்பு கிடைப்பதால் இந்த நகரம் மாநிலத்தின் மிகவும் வளர்ந்த தொழிற்துறை நகரங்களில் ஒன்றாகும். இங்கு மைகார் சீமேந்து தொழிற்சாலை அமைந்திருக்கின்றது. தொழிற்சாலை வளாகமும், நகரியமும் மைகார் நகரிலிருந்து மைகார் -விஜயராகவ்கர் சாலையில் 8 கி.மீ தூரத்தில் சர்லநகரில் அமைந்துள்ளது. கே.ஜே.எஸ் சீமேந்து தொழிற்சாலை ரேவா சாலையில் உள்ள முக்கிய தொழிற்சாலையாகும். ரிலையன்ஸ் தனது முதல் சீமேந்து ஆலையை மைகார் அருகே கட்னி சாலையில் 2014 ஆம் ஆண்டில் திறந்தது. ஆனால் நிதி மற்றும் தொழிற்துறை பிரச்சினைகளின் காரணமாக எம்.பி. பிர்லா குழுமம் இத் தொழிற்சாலையை 2016 ஆம் ஆண்டில் வாங்கியது. மைகார் மக்களில் பெரும்பான்மையானோர் விவசாயிகள் ஆவார்கள். இவர்களின் வாழ்வாதாரம் விவசாயமாகும்.
மைகார் நகரம் 24.27 வடக்கு 80.75 கிழக்கு என்ற புவியியல் இருப்பிடத்தில் அமையப் பெற்றுள்ளது. இது சராசரியாக 367 மீட்டர் உயரத்தைக் கொண்டுள்ளது . இந்த பகுதியில் சூலை மற்றும் ஆகத்து மாதங்களில் பெரும்பாலும் மிதமான மழை பெய்யும்.
மைகார் என்பது இந்தியாவின் மத்திய பிரதேசத்தில் சத்னா மாவட்டத்தில் அமைந்துள்ள நகரம் மற்றும் நகராட்சியாகும். திரிகுடா மலையில் அமைந்துள்ள இந்துக்களின் தாய் தெய்வமான சரஸ்வதி கோயிலுக்கு இந் நகர் பெயர் பெற்றது.
மைகார் மக்களின் சராசரி கல்வியறிவு விகிதம் 64% ஆகும். ஆண்களின் கல்வியறிவு விகிதம் 72% ஆகவும், பெண் கல்வியறிவு 56% ஆகவும் உள்ளது. மொத்த மக்கட் தொகையில் 15% வீதமானோர் ஆறு வயதுக்கு உட்பட்டவர்கள் ஆவார்கள்.
கோடைகால விடுமுறை நாட்களில் தனது ஹார்லி டேவிட்சன் இரு சக்கர வாகணத்தில் ஆயிரக்கணக்கான மைல்களுக்கு பயணம் செய்வதினை பழக்கமாகக் கொண்டதனால் அவர் ஒரு சாகச பயணி என்று அறியப்படுகிறார். லண்டனை தலைமையிடமாகக் கொண்ட அதிக அளவில் விற்பனை ஆன உருது செய்தித்தாள்களான டெய்லி ஜாங் மற்றும் தி நியூஸ் இன்டர்நேஷனல் ஆகியவற்றில் இவர் ஆசிரியராக பணியாற்றினார். செய்தித்தாள்களில் தனது நிலைப்பாடுகளுக்கு இணங்க, அவர் இங்கிலாந்து மற்றும் ஐரோப்பாவிற்கான ஜியோ நியூஸின் பணியகத் தலைவராக இருந்தார்.
இப்திகார் கைசர் ஒரு பிரிட்டிஷ் பாகிஸ்தான் பத்திரிகையாளர், கவிஞர், ஒளிபரப்பாளர், பயண எழுத்தாளர் மற்றும் திரைப்பட தயாரிப்பாளர் ஆவார். தனது சக எழுத்தாளர்களிடையே ஒரு அச்சமற்ற, மற்றும் முழுமையான தொழில்முறை நிபுணராக இவர் அறியப்படுகிறார்.
சக்காரா , மெம்பிசை தலைநகராகக் கொண்ட பண்டைய எகிப்திய பார்வோன்களின் கல்லறைகள் கொண்ட தொல்லியல் நகரம் ஆகும். இப்பண்டைய நகரம் கீழ் எகிப்தில் உள்ளது.இப்பண்டைய சக்காரா நகரத்தில், பழைய எகிப்து இராச்சியததை ஆண்ட ஜோசெர் மன்னரின் பிரமிடு, உலகப் பாரம்பரியக் களமாக உள்ளது. சக்கரா நகரத்தின் ஜோசர் பிரமிடு செவ்வக வடிவில் படிக்கட்டுகள் மற்றும், மேசை போன்ற அமைப்புகளுடன் கூடியது.
மெம்பிசின் நகரத்தின் கிசாவின் பெரிய பிரமிடு வளாகம் முதல் முதல் சக்காரா நகரம் முதல் தச்சூர் நகரம் வரையிலான கல்லறை வளாகங்களை யுனெஸ்கொ நிறுவனம், 1979-இல் உலகப் பாரம்பரியக் களங்களில் ஒன்றாக அறிவித்துள்ளது.